Sekretariat:

Aalborg Kommune

Miljø- og Energiforvaltningen

Stigsborg Brygge 5

9400 Nørresundby

Tlf. 9931 9400

www.limfjordsraadet.dk

limfjordsraadet@aalborg.dk

**Referat**

|  |  |
| --- | --- |
| **Forum** | Limfjordsrådet |
| **Tid** | 7. juni 2019, 09.00 – 11.30 |
| **Sted** | |  |  | | --- | --- | | Kulturcenter Limfjord, Skyttevej 12, 7800 Skive |  | |
| **Deltagere**  **Afbud** | Karsten Frederiksen, Brønderslev  Poul Erik Kristian Andreasen, Brønderslev  Joan Hansen, Herning  Anne Marie Søe Nørgaard, Herning  Aksel Gade, Holstebro  Jens Chr. Golding, Jammerbugt  Torben Sørensen, Jammerbugt  Steffen Husted Damsgaard, Lemvig  Erik Kirkegaard Mikkelsen, Mariagerfjord  Jane Grøn, Mariagerfjord  Ansgar Nygaard, Morsø  Poul Riis Rosen, Morsø  Kim Edberg Andersen, Rebild  Jens Peder Hedevang, Skive  Esben Oddershede, Thisted  Jens Lauritzen, Vesthimmerland  Niels Krebs Hansen, Vesthimmerland  Kurt Johansen, Viborg  Keld Kvist, Aalborg  Bjarne Jensen, Aalborg  **Embedsmandsgruppen**  Asger Nielsen, Brønderslev  Catrina Bjerregaard Kristensen, Frederikshavn  Dan Overgaard, Herning  Torben Mølgaard, Holstebro  Henrik Damsgaard, Jammerbugt  Gitte Clausen, Jammerbugt  Bjarke Jensen, Mariagerfjord  Lars Sandberg, Randers  Claus Riber Knudsen, Rebild  Ann Ammitzbo, Skive  Tanja Bilde Binderup, Thisted  Flemming Bach, Vesthimmerland  Michael Damm, Sekretariatet  Torben Bramming Jørgensen, Sekretariatet  Niels Vedel, Sekretariatet  Hjørring  Ikast-Brande Kommune  Struer kommune |
| **Mødeleder** | Jens Lauritzen |
| **Referent** | Niels Vedel |
| **Udsendt** | 20. juni 2019. |
| **Sagsnr./Dok.nr.** |  |

1. **Godkendelse af dagsorden.**

***Indstilling:***

Embedsmandsgruppen indstiller, at forslag til dagsorden godkendes.

***Indstilling godkendt.***

1. **Vandløbsindsatser**

***Indstilling:***

Embedsmandsgruppen indstiller, at:

* Orientering om status for vandløbsindsatsen tages til efterretning.

***Baggrund:***

Første ansøgningsrunde i 2019 er netop afsluttet (18. marts – 1. maj).

Sekretariatet orienterer om indsendte ansøgninger i den netop afsluttede ansøgningsrunde, herunder ændringer i forhold til tidsplan.

***Indstilling godkendt – Der henvises til vedlagte slides.***

1. **Skive Fjord projektet**

***Indstilling***

Embedsmandsgruppen anbefaler, at:

* Limfjordsrådet tager stilling til, om der er behov for stillingtagen til det ændrede projekt hjemme i kommunerne, herunder økonomien.

***Baggrund***

På Limfjordsrådets møde den 29.06.2018 godkendte Limfjordsrådet/Kommunerne at arbejde videre med et pilotprojekt i Skive Fjord om:

* Interessentinddragelse i udarbejdelse af basisanalysen for vandplanerne
* Nye virkemidler (valg af virkemidler / dosering marint og på land).

I regi af Limfjordsrådet er der i den forbindelse nedsat en arbejdsgruppe bestående af Miljøcheferne fra Skive, Viborg og Mariagerfjord samt sekretariatsmedarbejdere. Der blev til projektet godkendt en budgetramme til pilotprojektet på 1,6 mio. kr.

MST / Departementet ønsker imidlertid ikke at indgå i et samarbejde omkring det første punkt. Staten vil dog gerne drøfte en proces i forbindelse med scenarieberegninger samt virkemiddelplacering og dosering for eksempelvis kompensationsopdræt.

På Limfjordsrådets møde den 7. december var der enighed om, at Sekretariatet/arbejdsgruppen arbejder videre med de dele af projektidéen, som Miljøstyrelsen og Departementet er interesserede i at samarbejde om.

Projektet har således ændret sig som beskrevet i bilag og fået flere elementer indbygget herunder:

* Interessentinddragelse i forbindelse med Statens høring af arbejdsprogrammet, scenarier og virkemidler (debat på Naturmødet 24. maj).
* For virkemiddeldelen er det tænkt, at et projekt skal have et fokus på paletten af virkemidler til rådighed i 3. vandplanperiode. Specielt muligheden for anvendelse af marine virkemidler som eksempelvis kompensationsopdræt, herunder modellering af mest optimale placering og effekt af disse, forretningsmodel m.m. På land kunne proteingræs være et andet virkemiddel, der oplagt kunne arbejdes med.
* Afholdelse af en temadag om implementering af marine virkemidler. Dette med henblik på at sikre, at virkemidlet i det hele taget er klar til implementering i 3. planperiode.

Der regnes forsat med en kommunal medfinansiering på kr. 650.000. Der lægges op til, at det kommunale bidrag forsat er et rammebeløb, som er afsat i forhold til at gennemføre det i bilaget beskrevne projekt (finansiering til modellering; temadag, sekretariatstimer m.m.). Der er pt. ikke aftalt nærmere med departement og styrelser vedr. detaljer i projektet herunder, hvor meget henholdsvis kommuner og stat bidrager med.

***Bilag:***

* Revideret projektbeskrivelse vedlægges.
* Udgiftsfordeling mellem kommunerne vedlægges

***Der var enighed om at godkende projekt- og økonomiændringer (se vedlagte slides). Det blev samtidig besluttet, at der ikke var behov for stillingtagen til det ændrede projekt (herunder økonomi) hjemme i kommunerne.***

1. **Multifunktionel jordfordeling**

***Indstilling:***

Embedsmandsgruppen indstiller, at:

* Limfjordsrådet drøfter set-up for en jordfordelingsfond.
* Projekter med multifunktionel jordfordeling som udgangspunkt ikke løses i fællesskabet, men at kommunerne hver for sig gennemfører projekterne.

***Baggrund:***

I Hjælpepakke til Landbruget af 28. september 2018 er der afsat 150 mio. kr. til en multifunktionel jordfordelingsfond. Formålet med jordfordelingsfonden er, primært gennem køb og salg af jorder, at gennemføre multifunktionel jordfordeling, som sammentænker landbrugsproduktion med bl.a.

biodiversitet, klimagasreduktion, klimatilpasning, ammoniakudfordring, kvælstofreduktion, friluftsliv samt landdistriktsudvikling.

Multifunktionel jordfordeling fylder mere end nogensinde på den politiske dagsorden. Og der er en forventning om, at kommuner påtager sig en aktiv rolle.

Det forventes, at staten i 2019 vil iværksætte tiltag i relation til en jordfordelingsfond. Velvidende, at et valg forestår præsenteres foreløbige udmeldinger om set up.

***På kommende Limfjordsrådsmøde dagsordenssættes:***

* ***Vidensdeling/inspirationstime. Flere kommuner (Jammerbugt og Mariagerfjord) har erfaringer med multifunktionel jordfordeling.***
* ***Det er kommunerne lokalt, der har opgaven, men det vil være relevant kun at have ét sted, hvor tingene koordineres. Det blev foreslået, at sker i regi af Limfjordsrådet.***

1. **Masterplan for Limfjorden**

***Indstilling:***

Sekretariatet indstiller, at:

* Limfjordsrådet drøfter status og forventninger vedr. den politiske behandling af kommissoriet.
* Limfjordsrådet drøfter det videre forløb, herunder giver input til efterårets kommende strategimøder vedr. masterplanens seks fokusområder.

***Baggrund:***

Limfjordsrådets formandskab har drøftet udarbejdelsen af masterplan for ”Limfjorden i balance” med KKR-Nordjylland. Der var her enighed om, at det er afgørende, at de enkelte kommunalbestyrelser / fagudvalg inddrages i processen med henblik på at sikre ejerskab til de indsatser, der peges på. Formandskabet afholdt et tilsvarende møde med KKR-Midtjylland. På dette møde blev der bakket fuldt op om udarbejdelsen af en masterplan for Limfjorden i balance.

Udkast til en sagsfremstilling vedr. kommissorium for Limfjordsrådets udarbejdelse af en Masterplan for Limfjorden i balance er sendt til behandling i de kommunale udvalg/byråd.

***Indstilling godkendt. Umiddelbart forventer Limfjordsrådet, at sagen kan godkendes i kommunerne. Det var ikke bemærkninger til det præsenterede forslag til det videre forløb (se vedlagte slides).***



1. **Samarbejde om klimasikkert Nord- og Midtjylland**

***Indstilling:***

Embedsmandsgruppen indstiller, at:

* Limfjordsrådet drøfter samarbejde om et klimasikkert Nord- og Midtjylland.
* Et samarbejde tænkes sammen med Limfjordsrådets Masterplanarbejde.

***Baggrund:***

Aalborg Universitet har forespurgt Sekretariatet om muligheden for et samarbejde om klimatilpasning i Nord- og Midtjylland. Der foreligger ikke en egentlig projektbeskrivelse, men et notat med de foreløbige tanker om samarbejdet vedlægges dagsordenen.

Et samarbejde kunne være en indgang til arbejdet med Limfjordsrådets Masterplan for så vidt angår den del, der vedrører klima.

***Bilag:***

* Notat om samarbejde om klimasikkert Nord- og Midtjylland

***Indstilling godkendt – Der henvises til vedhæftede slides.***



1. **Samarbejde om strandengsprojekter**

***Indstilling:***

Embedsmandsgruppen indstiller, at:

* Limfjordsrådet drøfter et strandengsprojekt ved Vejlerne
* Der arbejdes videre med projektet.

***Baggrund:***

Limfjordsrådet har sammen med en række eksperter udarbejdet et katalog over mulige restaureringsprojekter i den nordlige del af Løgstør Bredning. Kataloget blev udarbejdet med økonomisk bistand fra Aage V. Jensens fonde.

Aalborg, Mariagerfjord, Jammerbugt og Limfjordssekretariatet har efterfølgende drøftet strandengsprojekter ved Sletten i Vesthimmerland, Lovnkær i Mariagerfjord og Nørholm i Aalborg. For alle tre områder er der lavet forundersøgelser.

Umiddelbart er der her basis for et LIFE Nature projekt, som omfatter strandenge og de tilstødende lavvandede områder. Projektet må i givet fald ikke kræve opkøb/støtte til lodsejere i større omfang og der skal være fokus på dels at reetablere strandeng og dels på delprojekter i de lavvandede dele af fjorden ud for de pågældende områder. Der skal arbejdes med synergier herunder diverse økosystemtjenester som kunne omfatte habitatforbedring gennem fysiske tiltag i de lavvandede områder (sedimentbehandling, reetablering af holme og ålegræsbede samt etablering af østersbanker og stenrev).

Et sådant projekt kan have demonstrationskarakter i forhold til det rent praktiske at gennemføre de nævnte tiltag, og Aage V. Jensen kunne være interesseret i at bidrage.

For at komme i betragtning til et evt. EU LIFE projekt, skal der inden den 19. juni indsendes en concept note, der beskriver projektidé, partnerskab, finansiering m.v. Det er dog tvivlsomt om det kan nås at beskrive et projekt inden den 19. juni, herunder afklaring af den rette økonomi; inddragelse af andre myndigheder og videns institutioner som skal stå for økosystemydelserne; Aage V. Jensen og deres tanker om et projekt og deres medfinansiering, kommunernes gearing til projektet, andre ønsker i områder, lodsejerinteresse osv. Ansøgning forventes derfor udskudt et år.

***Indstilling godkendt – Der henvises til vedlagte slides. Der arbejdes videre med projektet med henblik på en Life-ansøgning i 2020.***

1. **Projekt om opsporing samt bjærgning af garn**

***Indstilling:***

Embedsmandsgruppen indstiller, at Limfjordsrådet:

* Tager orientering om status for spøgelsesnet projektet til efterretning.

***Baggrund***

På Limfjordsrådets møde den 07.12.2018 besluttede rådet, at de tre spøgelsesnet registreret af WWF fiskes op i kommunalt regi uden, at staten blandes ind i denne del. Staten orienteres efterfølgende herom, og gøres opmærksom på, at Limfjordsrådet til gengæld forventer, at staten støtter en affaldsindsamling langs Limfjordens kyster finansielt. Tilbud på projekt spøgelsesgarn vedlægges dagsordenen til orientering.

***Indstilling godkendt – Der henvises til vedlagte slides.***

1. **Høring vedr. arbejdsprogrammet for 3. vandområdeplanperiode**

***Indstilling:***

Sekretariatet indstiller, at Limfjordsrådet:

* Godkender forslag til høringssvar vedr. arbejdsprogrammet for 3. vandområdeplanperiode.

***Baggrund***

Det følger af vandrammedirektivet og lov om vandplanlægning, at der senest 3 år før begyndelsen af hver ny 6-årig planperiode skal offentliggøres et arbejdsprogram og en tidsplan for forberedelsen af de næste vandområdeplaner.

Der er igangsat ca. 70 faglige udviklingsprojekter. I høringsmaterialet redegøres der overordnet for indholdet af de ca. 70 faglige udviklingsprojekter (kapitel 3) samtidig med, at det fremgår om projektet tilvejebringer ny viden på områder, som fx blev efterlyst af det internationale ekspertpanel til vurdering af de danske marine modeller. Arbejdet med den kommende basisanalyse beskrives også (kapitel 4), og der er en kort gennemgang af særlige initiativer i forhold til landbruget (kapitel 5). Endelig orienteres der om, hvordan offentligheden vil blive inddraget i en bred vifte af aktiviteter (kapitel 6) og om den videre proces for arbejdet frem mod den endelige vedtagelse af vandområdeplanerne 2021-2027 (kapitel 7).

Arbejdsprogrammet er fremlagt i offentlig høring i 6 måneder fra 21. december 2018 – 21. juni 2019.

Med henblik på input til høringssvar afholdt Limfjordsrådet en debat på Naturmødet 2019, hvor interessenterne blev spurgt om, hvordan interessentinddragelsen bør være i 3. planperiode.

***Bilag:***

* Udkast til høringssvar til ”Arbejdsprogrammet for vandområdeplanerne 2021-2027” eftersendes.
* Forslag til ”Arbejdsprogrammet for vandområdeplanerne 2021-2027” vedlægges.

***Indstilling godkendt – Der henvises til vedlagte slides.***

1. **Presse**

***Indstilling:***

Embedsmandsgruppen indstiller:

At eventuelle henvendelser fra / til pressen drøftes.

***Der havde ikke været henvendelser fra pressen op til mødet.***

1. **Orientering/Bordet rundt.**

* Ministerhenvendelser vedr. Barrierer i vådområdeindsatsen, barrierer i vandløbsindsatsen samt det kommende vandrådsarbejde.

***På sidste rådsmøde blev det besluttet rette henvendelse til Miljø- og Fødevareministeren om barrierer i vådområdeindsatsen, barrierer i vandløbsindsatsen samt det kommende vandrådsarbejde. Siden sidste Rådsmøde er der imidlertid blevet udskrevet valg, hvorefter breve er blevet returneret med anmodning om, at de genfremsendes, når en ny minister er udpeget.***

***KIMO blev kort drøftet. Der behandles her mange interessante temaer, som supplerer Limfjordsrådets arbejde godt. Ikke mindst i forhold til interessevaretagelse i EU kunne det således være interessant med et nærmere samarbejde. Formandskabet tager initiativ til et møde med KIMO Danmark.***

1. **Eventuelt**

***Der var ikke emner under eventuelt.***